সুলাইমান ইবনে সা'দ আল-খাশানি

**আবু সাবিত সুলায়মান ইবনে সাদ আল-খশানি** (;  ) ছিলেন উমাইয়া খিলাফতের একজন আরব প্রশাসক, যিনি ৭০০ খ্রিস্টাব্দে পঞ্চম উমাইয়া খলিফা আবদুল মালিক ইবনে মারওয়ানের ( ) অধীনে সিরিয়ার *দীওয়ান* (কর প্রশাসন) গ্রিক ভাষা থেকে আরবিতে রূপান্তরের প্রস্তাব ও বাস্তবায়ন করেন। ৬৩০-এর দশকে বাইজেন্টাইন সাম্রাজ্য থেকে এই অঞ্চলটি জয়ের সময় থেকে সিরিয়ার আমলাতন্ত্রের ভাষা গ্রীকই ছিল। ৭০০ সালের পরিবর্তন আবদুল মালিক ইবনে মারওয়ানের বৃহত্তর কেন্দ্রীকরণ প্রচেষ্টার অংশ ছিল। এই কৃতিত্বের স্বীকৃতিস্বরূপ তাকে সিরিয়ার রাজস্ব প্রশাসনের প্রধান হিসেবে নিযুক্ত করা হয়। এই পদে তিনি মেলকাইট খ্রিস্টান অভিজ্ঞ সারজুন ইবনে মানসুরের স্থলাভিষিক্ত হন। খলিফা প্রথম আল-ওয়ালিদ (  ), সুলায়মান (  ), খলিফা উমর ইবনে আবদুল আজিজের (  ) রাজত্বের শুরুতে এবং তারপর আবার দ্বিতীয় ইয়াজিদের ( ) রাজত্বকালের অধীনে সুলাইমান এই পদেই দায়িত্ব পালন করেন।
বিষয়শ্রেণী:উমাইয়া গভর্নর
বিষয়শ্রেণী:উমাইয়া খিলাফতের ব্যক্তি

## জীবনী

সুলায়মান ফিলিস্তিনি বংশোদ্ভূত ছিলেন, যা তখন সিরিয়ার সামরিক জেলা *জুন্দ আল-উর্দুন* অঞ্চলের অন্তর্ভুক্ত ছিল।  ঐতিহাসিক মোশে গিল অনুমান করেন যে তিনি জুন্দ আল-উর্দুনের প্রশাসনিক রাজধানী তিবিরিয়ার বাসিন্দা ছিলেন।  তিনি আরবের খুশাইন গোত্রের একজন সদস্য ছিলেন, যারা দীর্ঘদিন ধরে সিরিয়ায় বসবাসকারী বৃহত্তর কুদা'য়া গোত্রের অংশ ছিল। তার বাবা সা'দ ছিলেন একজন খ্রিস্টান এবং সুলাইমানও সম্ভবত খ্রিস্টানই ছিলেন। তবে অনেক প্রাচীন মুসলিম ঐতিহাসিক তাকে সাঈদ আল-হুসাইনের *[[মাওলা|মাওলার]]* পুত্র হিসেবে অভিহিত করেছেন; কিন্তু এটি একটি ভুল। সম্ভবত পূর্ববর্তী কোনো উৎসের মুদ্রণগত ভুল থেকে এটি উদ্ভূত হয়। ঐতিহাসিক মার্টিন স্প্রিংলিংয়ের বলেন, সুলায়মান আরবি ও গ্রীক উভয় ভাষায় পারদর্শী ছিলেন। কারণ খলিফা আব্দুল মালিক কর্তৃক সরকারী চিঠিপত্রের জন্য *কাতিব* (সচিব) হিসেবে তাকে নিযুক্ত করা হয়। যদি তিনি আরবি ও গ্রীক ভাষা না জানতেন তাহলে এই পদের জন্য বিবেচিত হতেন না। 

সুলাইমানের নিয়োগের সময় সারজুন ইবনে মনসুর আল-রুমি সিরিয়ার কর প্রশাসনের প্রধান ছিলেন। তিনি একজন স্থানীয় মেলকাইট খ্রিস্টান ছিলেন এবং খলিফা মুয়াবিয়া ইবনে আবি সুফিয়ানের ( ) অধীনে প্রথম দায়িত্ব পালন শুরু করেন। পরে ইয়াজিদ ( ), দ্বিতীয় মুয়াবিয়া (  ) ও আব্দুল মালিকের পিতা প্রথম মারওয়ানের (  ) শাসনামলেও তিনি এই দায়িত্ব পালন করেন। তার অভিজ্ঞতা ও দক্ষতার কারণে আব্দুল মালিক নিজের রাজত্বের বেশিরভাগ সময় সারজুনকে এই পদে বহাল রেখেছিলেন। আবদুল মালিক সুলায়মানকে সরকারী চিঠিপত্র বিভাগে নিযুক্ত করেন এবং পূর্ববর্তী প্রশাসনের সার্জুনের তুলনায় সুলায়মানের সাথে ঘনিষ্ঠ সম্পর্ক বজায় রাখেন। আবদুল মালিক সারজুনের উল্লেখযোগ্য প্রভাব ও অপরিহার্যতার অনুভূতিতে ক্রমশ বিরক্ত হয়ে ওঠেন এবং তাকে বরখাস্ত করার চেষ্টা করেন। নবম শতাব্দীর মুসলিম ঐতিহাসিক আল বালাজুরি এবং আল-মাদাইনির মতে, যখন আব্দুল মালিক সুলাইমানকে সারজুনের সাথে তার দ্বিধা সম্পর্কে অবহিত করেন, তখন তিনি খলিফাকে কর প্রশাসনের ভাষা গ্রীক থেকে আরবিতে রূপান্তর করার প্রস্তাব দেন। সিরিয়ার পূর্বসূরীদের বিপরীতে আব্দুল মালিক নিজের জীবনের বেশিরভাগ সময় মদিনায় কাটিয়েছিলেন, যেখানে কেবল আরবি ভাষা প্রচলিত ছিল। তিনি অন্যান্য ভাষা বা বাইজেন্টাইন যুগ থেকে সিরিয়ার প্রশাসনে আধিপত্য বিস্তারকারী গ্রীক ও সিরীয়দের সাথে অপরিচিত ছিলেন।  অধিকন্তু।৬৯২ সালে দ্বিতীয় মুসলিম গৃহযুদ্ধে বিজয়ের পর তিনি একটি কেন্দ্রীয়করণ অভিযান শুরু করেন, যার মধ্যে খিলাফতের ব্যাপক বৈচিত্র্যময় কর ব্যবস্থাকে একীভূত করার পদক্ষেপও অন্তর্ভুক্ত ছিল। এর আগে ৬৯৭ সালে ইরাকি আমলাতন্ত্র ফার্সি থেকে আরবি ভাষায় রূপান্তরের কাজ আব্দুল মালিকের গভর্নর হাজ্জাজ ইবনে ইউসুফের অধীনে সালেহ ইবনে আবদুর রহমান দ্বারা সম্পাদিত হয়। এটি সম্ভবত সুলায়মানের জন্য অনুকরণীয় মডেল হিসেবে কাজ করে। এই পরিবর্তনের খরচ মেটানোর জন্য সুলায়মান জুন্দ আল-উর্দুনের এক বছরের রাজস্বের অনুরোধ করেন, যার মোট পরিমাণ ছিল প্রায় ১,৮০,০০০ স্বর্ণ দিনার। এই বিষয়টি সার্জুনের কাছে গোপন রাখা হয় এবং এক বছরেরও কম সময়ের মধ্যে সুলায়মান ৭০০ সালে এই পরিবর্তন সম্পন্ন করেন।  তবে এরপরও বাইজেন্টাইন ব্যবস্থা বজায় রাখা হয় এবং আরবি ভাষা জানা গ্রীকভাষী কর্মকর্তাদের বহাল রাখা হয়। এতে কেবল ব্যবস্থাপনার ভাষা পরিবর্তন করা হয়। 

তাঁর কৃতিত্বের প্রতিদানস্বরূপ আব্দুল মালিক সুলায়মানকে সিরিয়ার রাজস্ব প্রশাসনের প্রধান নিযুক্ত করেন। এই পদে তিনি খলিফার পুত্র ও উত্তরসূরী প্রথম আল-ওয়ালিদ এবং সুলায়মানের রাজত্বকাল পর্যন্ত অধিষ্ঠিত ছিলেন।  তবে নিজের রাজত্বের প্রায় এক বছর পর ৭১৮/১৯ সালের দিকে খলিফা দ্বিতীয় উমর অজানা কারণে সুলাইমানকে বরখাস্ত করেন।  খলিফা দ্বিতীয় ইয়াজিদ তাকে পুনরায় নিযুক্ত করেন এবং স্পষ্টতই ৭২৪ সালে ইয়াজিদের মৃত্যুর আগ পর্যন্ত তাকে এই পদে বহাল রাখা হয়। এরপর সুলায়মানের আর কোনো উল্লেখ পাওয়া যা নেই।  ৭৪৪ সালে তার জ্যেষ্ঠ পুত্র সাবিতের সংক্ষিপ্ত উল্লেখ পাওয়া যায়, তিনি খলিফা তৃতীয় ইয়াজিদের অধীনে  সরকারী চিঠিপত্রের সচিব ছিলেন  এবং পূর্বে তার পূর্বসূরী দ্বিতীয় ওয়ালিদের বিরুদ্ধে বিদ্রোহের সময় তৃতীয় ইয়াজিদকে তার দামেস্কের বাসভবনে আশ্রয় দেন।  ৭৫০ সালে উমাইয়া রাজবংশের পতনের পর সুলায়মানের পরিবার ঐতিহাসিক বর্ণনা থেকে কার্যত অদৃশ্য হয়ে যায়। 

## তথ্যসূত্র


## গ্রন্থপঞ্জি

* 
* 
* 
* 
* 
*